บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา

**แคลัม สกอตต์** (อังกฤษ: Calum Scott) เกิดเมื่อวันที่ 12 ตุลาคม ค.ศ.1988 เป็นนักร้องและนักแต่งเพลงชาวอังกฤษ สกอตต์ได้เริ่มมีชื่อเสียงครั้งแรกจากการชนะเลิศการประกวดความสามารถของสำนักข่าวท้องถิ่น ก่อนที่เขาจะมีชื่อเสียงเป็นที่รู้จักในวงกว้างจากการเป็นผู้เข้าแข่งขันในรายการบริเทนส์กอตแทเลินต์

โดยเดบิวต์ซิงเกิลแรก "Dancing On My Own" ซึ่งเป็นเพลงของโรบินที่นำมาร้องใหม่โดยสกอตต์ก็สามารถไต่อันดับสูงสุดได้เป็นอันดับที่ 2 ใน ชาร์ตซิงเกิลแห่งสหราชอาณาจักร และกลายเป็นเพลงที่มียอดขายสูงที่สุดในสหราชอาณาจักรช่วงฤดูร้อนปีค.ศ. 2016 และในปีค.ศ. 2018 สกอตต์ได้ปล่อยสตูดิโออัลบั้มแรกที่มีชื่อว่า "Only Human"

ชีวิตการทำงาน
-------------

ในปีค.ศ. 2013 สกอตต์เริ่มเข้าสู่วงการจากการชนะการประกวด เมลส์สตาร์เสิร์ชส์ ซึ่งเป็นเวทีประกวดความสามารถของ ฮัลล์เดลีเมล หลังจากที่สกอตต์เริ่มมีชื่อเสียงในระดับท้องถิ่นเขาก็ได้เข้าไปเป็นสมาชิกในวง *มารูนโฟร์* ซึ่งเป็นวงดนตรีคัฟเวอร์ของวง มารูนไฟฟ์ โดยวงก็ได้ทำการเปิดทัวร์คอนเสิร์ตทั่วสหราชอาณาจักร หลังจากที่ทัวร์คอนเสิร์ตได้จบลง ในปีค.ศ. 2014 สกอตต์ก็ได้ที่สร้างวงดนตรีมาใหม่คู่กับ จอห์น แมคอินไทร์ ที่มีชื่อว่า *ดิ เอ็กซ์เพอริเมนท์* (อังกฤษ: The Experiment) โดยเพลง "Girl (You're Beautiful)" ซึ่งเป็นเพลงซิงเกิลแรกของวงและของสกอตต์ในฐานะศิลปินก็ได้ถูกปล่อยออกมาในวันที่ 14 มิถุนายน ค.ศ. 2014 โดยทั้งคู่ได้มีโอกาสไปแสดงในรายการ กู๊ดมอร์นิ่งบริเทนส์ และ บีบีซีลุกนอร์ท ก่อนที่วงจะถูกยุบในที่สุด

และในวันที่ 11 เมษายน ค.ศ. 2015 สกอตต์ก็ได้ตัดสินใจไปประกวดในรายการบริเทนส์กอตแทเลินต์ ร่วมกับ เจด สกอตต์ ซึ่งเป็นพี่สาวของเขา จากการคัดเลือกพี่สาวของเขาไม่ผ่านการคัดเลือกจากคณะกรรมการ แต่ในขณะเดียวกันแคลัมสามารถที่จะผ่านการคัดเลือกและได้เข้าสู่รอบการแสดงสดทันทีจากการที่ ไซมอน โคเวลล์ ได้กดปุ่มโกลเดน บัซเซอร์ ให้กับเขา โดยเพลงที่สกอตต์ได้ใช้ในการคัดเลือกคือเพลง "Dancing On My Own" ซึ่งเป็นเพลงของโรบิน หลังจากที่เทปของเขาได้ถูกออกอากาศสกอตต์ก็ได้รับความสนใจจากผู้คนเป็นอย่างมากโดยยอดผู้ติดตามในทวิตเตอร์ของเขาได้เพิ่มขึ้นจาก 400 คนเป็น 25,000 คนภายในวันเดียว และจากการแข่งขันสกอตต์ก็สามารถเข้าไปได้ถึงในลำดับที่ 6 ของการแข่ง หลังจากการประกวดสกอตต์ได้มีโอกาสไปออกรายการโทรทัศน์ และขึ้นแสดงในเวทีต่างๆ

กระทั่งในวันที่ 15 เมษายน ค.ศ. 2016 สกอตต์ได้ปล่อยซิงเกิลแรกในฐานะศิลปินเดี่ยวที่มีชื่อว่า "Dancing On My Own" ซึ่งเป็นเพลงแรกที่เขาใช้ในการคัดเลือก โดยเพลงนี้ก็สามารถไต่ไปได้สูงสุดถึงอันดับที่ 2 ของชาร์ตซิงเกิลแห่งสหราชอาณาจักร และได้รับการรับรองยอดขายในระดับแพลทินัมด้วยยอดขายมากกว่า 600,000 แผ่น โดยเพลงนี้ของเขาก็ถือเป็นเพลงที่มียอดขายสูงที่สุดในสหราชอาณาจักรช่วงฤดูร้อนปีค.ศ. 2016 และในวันที่ 24 พฤษภาคม สกอตต์ก็ได้ออกมาเปิดเผยผ่านทางทวิตเตอร์ว่าเขาได้เซ็นสัญญาและศิลปินในสังกัดแคปิตอลเรเคิดส์ ต่อมาปีค.ศ. 2017 สกอตต์ก็ได้มีโอกาสไปทัวร์คอนเสิร์ตที่ประเทศสหรัฐอเมริกา พร้อมกับปล่อยซิงเกิลที่สอง "You Are the Reason" ก่อนที่สตูดิโออัลบั้มแรกของเขา "Only Human" จะถูกปล่อยออกมาในปีค.ศ. 2018 พร้อมกับซิงเกิล "You Are the Reason" ในเวอร์ชันที่ร่วมร้องกับเลโอนา ลูวิส

ชีวิตส่วนตัว
------------

สกอตต์ได้ออกมาเปิดเผยว่าเขาเป็นเกย์ โดยสกอตต์ก็ได้ออกมาเปิดเผยว่าเขาเคยมีประเด็นในรสนิยมทางเพศของเขา แต่เมื่อเขาโตขึ้นเขาก็มีความมั่นใจเกี่ยวกับรสนิยมทางเพศของเขามากขึ้น

ผลงาน
-----

### สตูดิโออัลบั้ม

* Only Human (2018)
* Bridges (2022)

ทัวร์คอนเสิร์ต
--------------

* North American Tour (2016–17)
* Only Human Tour (2018)
* Bridges World Tour (2022)

อ้างอิง
-------

1. ↑  "Calum Scott talent: Winner of Star Search 2013 declared". *Hull Daily Mail*. 15 August 2013. คลังข้อมูลเก่าเก็บจากแหล่งเดิมเมื่อ 6 July 2015. สืบค้นเมื่อ 13 September 2018.
2. ↑  "Star Search 2014: Hull New Theatre stage is set for talent to shine". *Hull Daily Mail*. คลังข้อมูลเก่าเก็บจากแหล่งเดิมเมื่อ 24 September 2015. สืบค้นเมื่อ 13 September 2018.
3. ↑  "Girl (You're Beautiful)". *iTunes*. สืบค้นเมื่อ 18 November 2016.
4. ↑  "Introducing Calum Scott!". Flavourmag.co.uk. 13 April 2015.
5. ↑  "My sister Jade's 'the inspiration behind my singing'". *Itv.com*. สืบค้นเมื่อ 6 July 2015.
6. ↑  "Timeline Photos – BBC Look North (East Yorkshire & Lincolnshire) | Facebook". *Facebook.com*. สืบค้นเมื่อ 6 July 2015.
7. ↑  "Simon Cowell's golden buzzer act Calum Scott already receiving marriage proposals". Hello Daily News. 13 April 2015.
8. ↑  "bpi music on Twitter: "Huge congrats to @calumscott! His single 'Dancing On My Own' has shot from Gold to Platinum! #bpiAwards"". Twitter. 26 August 2016. สืบค้นเมื่อ 4 November 2016.
9. ↑  Copsey, Rob (31 August 2016). "The Official Top 40 Biggest Songs of Summer 2016 revealed". *OfficialCharts.com*. สืบค้นเมื่อ 4 November 2016.
10. ↑  "Calum Scott". Twitter. สืบค้นเมื่อ 28 July 2016.
11. ↑   Corner, Lewis (7 May 2018). "Calum Scott interview: "I had a lot of troubles with my sexuality growing up"". *Gay Times*. คลังข้อมูลเก่าเก็บจากแหล่งเดิมเมื่อ 18 June 2018.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **แคลัม สกอตต์**

* เว็บไซต์อย่างเป็นทางการ เก็บถาวร 2020-06-14 ที่ เวย์แบ็กแมชชีน
* แคลัม สกอตต์ ที่อินเทอร์เน็ตมูวีเดตาเบส
* แคลัม สกอตต์ ที่เฟซบุ๊ก
* แคลัม สกอตต์ ที่ทวิตเตอร์
* แคลัม สกอตต์ ที่อินสตาแกรม
* แคลัม สกอตต์ ที่ติ๊กต็อก